CELEX: 31981R2482
Language: el
Date: 1981-08-26 00:00:00
Title: Κανονισμός (ΕΟΚ) αριθ. 2482/81 τής Επιτροπής τής 26ης Αυγούστου 1981 περί καθορισμού, γιά τά Κράτη μέλη, τής απώλειας εισοδήματος καθώς καί τού ποσού τής πριμοδοτήσεως πού καταβάλλεται ανά προβατίνα γιά τήν περίοδο 1980/81

Avis juridique important

|

31981R2482

Κανονισμός (ΕΟΚ) αριθ. 2482/81 τής Επιτροπής τής 26ης Αυγούστου 1981 περί καθορισμού, γιά τά Κράτη μέλη, τής απώλειας εισοδήματος καθώς καί τού ποσού τής πριμοδοτήσεως πού καταβάλλεται ανά προβατίνα γιά τήν περίοδο 1980/81  

Επίσημη Εφημερίδα αριθ. L 244 της 27/08/1981 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 2482/81 ΤΗΣ ΕΠΙΤΡΟΠΗΣ  της 26ης Αυγούστου 1981  περί καθορισμού, για τα Κράτη μέλη, της απώλειας εισοδήματος καθώς και του ποσού της πριμοδοτήσεως που καταβάλλεται ανά προβατίνα για την περίοδο 1980/81  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 899/81 (2), και ιδίως το άρθρο 5 παράγραφοι 2 και 8,  Εκτιμώντας:  ότι το άρθρο 5 παράγραφος 1 του κανονισμού (ΕΟΚ) αριθ. 1837/80 προβλέπει τη χορήγηση πριμοδοτήσεως προς όφελος των παραγωγών προβείου κρέατος· ότι το προβλεπόμενο ποσό της πριμοδοτήσεως αυτής έχει υπολογισθεί κατά την αρχή της περίοδου, σε συνάρτηση με την εκτιμώμενη απώλεια του εισοδήματος, από τον κανονισμό (ΕΟΚ) αριθ. 228/81 της Επιτροπής (3)·  ότι, σύμφωνα με το άρθρο 5 παράγραφοι 2 και 5 του κανονισμού (ΕΟΚ) αριθ. 1837/80, η εκτίμηση της απώλειας εισοδήματος καθώς και του ποσού της πριμοδοτήσεως που καταβάλλεται ανά προβατίνα πρέπει να αναθεωρηθούν κατά το τέλος της περιόδου· ότι, εκτός τούτων, η παράγραφος 3 του αυτού άρθρου προβλέπει ανώτατο όριο της απώλειας εισοδήματος που υπολογίζεται αφαιρώντας από το συνολικό ποσό, που αναφέρεται στην παράγραφο 2 του αυτού άρθρου, το συνολικό ποσό της πριμοδοτήσεως που χορηγείται σύμφωνα με το άρθρο 9 του αυτού κανονισμού·  ότι, όσον αφορά περιοχές άλλες από τις περιοχές 4 και 5, δεν διαπιστώθηκε καμία απώλεια εισοδήματος κατά την περίοδο 1980/81 ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων-Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Δεν διαπιστώθηκε διαφορά μεταξύ της τιμής αναγωγής και της πιστοποιηθείσας τιμής αγοράς κατά την περίοδο 1980/81, παρά μόνο για τις ακόλουθες περιοχές:  1.2 // Περιοχή  // Διαφορά σε ECU/100 χγρ  // 4  // 7,561  // 5  // 66,219  2. Το συνολικό αναθεωρημένο ποσό της απώλειας του εισοδήματος που αναφέρεται στο άρθρο 5 παράγραφος 2 δεύτερο εδάφιο του κανονισμού (ΕΟΚ) αριθ. 1837/80, και το ανώτατο όριο του οποίου έχει καθορισθεί σύμφωνα με την παράγραφο 3 του αυτού άρθρου, είναι το ακόλουθο:  1.2 // Κράτος μέλος   // Συνολικό ποσό σε ECU  // Ιρλανδία  // 1 323 000  // Ηνωμένο Βασίλειο  // 15 117 000  Άρθρο 2  Το αναθεωρηθέν ποσό της πριμοδοτήσεως που καταβάλλεται ανά προβατίνα και ανά Κράτος μέλος, το οποίο λαμβάνεται σύμφωνα με τις διατάξεις του άρθρου 5 του κανονισμού (ΕΟΚ) αριθ. 1837/80, είναι το ακόλουθο:  1.2 // Κράτος μέλος   // Αναθεωρηθέν ποσό της πριμοδοτήσεως που καταβάλλεται ανά προβατίνα σε ECU  // Ιρλανδία  // 0,772  // Ηνωμένο Βασίλειο  // 1,098  Άρθρο 3  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Αυγούστου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 90 της 4. 4. 1981, σ. 26.  (3) ΕΕ αριθ. L 26 της 30. 1. 1981, σ. 37.